Alle tal viser at ein nyare og betre bilpark gir færre trafikkulykker. Dette er også noko som forskarar frå SINTEF har slått heilt klart fast. Fornying av bilparken får vi ved å gjere nye bilar langt rimelegare enn dei er i dag. Eingongsavgifta må ned, og ein bør også auke vrakpanten, slik Framstegspartiet foreslo i sitt alternative statsbudsjett. Tiltaka vil spare mange liv, og i tillegg til å spare mange for personlege lidingar vil ei slik utvikling også gi staten ein økonomisk gevinst. Spørsmålet mitt til statsministeren er: Ser statsministeren samanhengen mellom høge bilavgifter, høg snittalder på bilparken og mange drepne, og ser statsministeren den samanhengen at om vi reduserer bilavgiftene, vil vi også få færre skadde og drepne i trafikken?